Klasa: 035-07/16-01/02

Ur. Broj: 383-16-1

Ivanić-Grad: 24.02.2016.

**IZVJEŠĆE UPRAVE KOMUNALNI CENTAR IVANIĆ-GRAD d.o.o.**

**O POSLOVANJU U 2015. GODINI**

* Tijekom 2015. godine za sve radnike su uredno isplaćene sve plaće kao i obaveze za mirovinsko, zdravstveno i sva ostala davanja u skladu sa zakonskim propisima i pravilnikom o radu.
* U Društvu je na kraju 2015. godine bilo zaposleno ukupno 27 radnika, a tijekom godine bilo je zaposleno još 7 sezonskih radnika na određeno vrijeme na održavanju javnih površina. Od toga 6 sezonskih radnika sufinancirano je od strane HZZZ u iznosu od 67.565,88 kn.
* Društvo je 2015. poslovnu godinu završilo sa dobiti u iznosu od 270.972,67 kn.
* Društvo je u 2015. godini ostvarilo ukupni promet u iznosu od 6.581.697,71 kn.

|  |  |  |  |  |
| --- | --- | --- | --- | --- |
|  | **2010.** | **2011.** | **2012.** | **2013.** |
| **Dobit nakon oporezivanja** | 116.247,57 kn | 23.238,52 kn | 4.367,58 kn | -1.119.175,19 kn |
| **Ukupni promet** | 5.122.020,77 kn | 8.263.335,30 kn | 8.752.605,95 kn | 12.990.779,99 kn |
|  | **2014.** | **2015.** |
| **Dobit nakon**  **oporezivanja** | 122.764,70 kn | 270.972,67 kn |
| **Ukupni promet** | 7.383.889,24 kn | 6.581.697,71 kn |

* U 2015. godini su uštedama iz tekućeg poslovanja smanjene obveze prema dobavljačima.
* Stanje nepodmirenih obveza prema dobavljačima te dospjelih obveza za PDV na 31.12.2015. godine iznosi 1.378.692,88 kn, a potraživanja od kupaca 984.763,85 kn.

Razlika između obveza i potraživanja na 31.12.2014. godine iznosila je 1.236.698,72 kn, a na 31.12.2015. razlika je 393.929,03 kn.

|  |  |  |  |
| --- | --- | --- | --- |
|  | **Saldo31.12.2013.** | **Saldo 31.12.2014.** | **Saldo 31.12.2015.** |
| **DUG PREMA DOBAVLJAČIMA** | **4.712.901,63** | **2.363.766,59** | **1.378.692,88** |
| **OBVEZA ZA PDV** | **416.290,91** | **175.572,09** | **0,00** |
| **UKUPNE OBVEZE** | **5.129.192,54** | **2.539.338,68** | **1.378.692,88** |
|  |  |  |  |
| **POTRAŽIVANJA OD KUPACA** | **2.616.504,91** | **1.302.639,96** | **984.763,85** |
|  |  |  |  |
| **Razlika obveze - potraživanja** | **2.512.687,63** | **1.236.698,72** | **393.929,03** |
|  |  |  |  |
| **DUGOROČNE OBVEZE PO LEASINGU** | **831.220,00** | **558.113,48**  **TO SU DUGOROČNE OBVEZE DO 2018. G. PO CCA 21.000/MJ** | **306.266,95**  **TO SU DUGOROČNE OBVEZE DO 2018. G. PO CCA 20.000/MJ** |

* Protiv društva i odgovorne osobe u 2015. nema dosuđenih prekršajnih niti drugih sudskih odluka koje bi teretile trgovačko društvo Komunalni centar Ivanić-Grad d.o.o..
* Društvo je u 2015. godini nabavljalo sredstva za rad, opremu, alat i vozila (dugotrajna imovina) ukupne nabavne vrijednosti 119.241,68 kn.
* Društvo je u 2014. g. registrirano za obavljanje računovodstvenih i knjigovodstvenih poslova što je upisano u predmetu poslovanja/djelatnosti. Komunalni centar Ivanić-Grad d.o.o. obavlja poslove računovodstva i knjigovodstva za tvrtke Odvodnja Ivanić-Grad d.o.o. i Obiteljski radio Ivanić, a isto tako u 2015. godini nastavilo je obavljati djelatnost za Vatrogasnu postrojbu Ivanić-Grad, Pučko otvoreno učilište Ivanić-Grad, Razvojnu agenciju I.G.R.A..
* Djelatnice računovodstva su se dodatno educirale za obavljanje računovodstvenih poslova za proračunske korisnike, akoji podliježu posebnim zakonskim propisima.

Bez obzira na veliki obim posla računovodstvo trgovačkog društva obavlja kvalitetno i pravovremeno poslove koji su im povjereni na obavljanje. Usklađenje proračunskih stavaka sa Gradom je svakodnevno, što značajno pridonosi kvaliteti usklađenja proračuna, a samim time i raspolaganje financijama i uštedama.

* Gradsko vijeće Grada Ivanić-Grada dalo je javne ovlasti Društvu za obavljanje komunalnih djelatnosti održavanja groblja i krematorija.

Javne ovlasti obuhvaćaju uređenje određenih odnosa u skladu s pozitivnim propisima važećima u Republici Hrvatskoj, a posebno obvezu rješavanja u pojedinačnim upravnim stvarima o pravima, obvezama i odgovornosti fizičkih i pravnih osoba.

Temeljem javnih ovlasti Društvo u 2015. g. izdaje rješenja o pravu korištenja grobnih mjesta i rješenja o dodjeli grobnih mjesta na korištenje.

* Komunalni centar Ivanić-Grad d.o.o. i Grad Ivanić-Grad zaključili su ugovor o obavljanju komunalnih djelatnosti iz Programa održavanja komunalne infrastrukture na području Grada Ivanić-Grada za 2015. godinu na način da društvo obavlja sljedeće komunalne djelatnosti:
* održavanje nerazvrstanih cesta,
* održavanje javnih površina,
* tržnice na malo,
* održavanje groblja,
* javna rasvjeta,
* održavanje parkirališnih mjesta,
* zimska služba,
* dezinsekcija i deratizacija, zaštita bilja i suzbijanje nepoželjne vegetacije,
* održavanje društvenih domova, prostorija mjesnih odbora i ostale gradske imovine,
* usluga oglašavanja na javnim površinama i na nekretninama u vlasništvu Grada Ivanić-Grada,
* prigodno ukrašavanje grada

Program održavanja komunalne infrastrukture za 2015. godinu koji se odnosi na obavljanje komunalnih djelatnosti sastavni je dio Proračuna Grada Ivanić-Grada za 2015. godinu.

* Komunalni centar Ivanić-Grad d.o.o. i Grad Ivanić-Grad zaključili su ugovor o održavanju objekata u javnoj funkciji u vlasništvu Grada Ivanić-Grada za 2015. godinu koji se odnosi na održavanje objekata u javnoj funkciji (Gradska vijećnica, Spomen dom Alojza Vulinca i Dom hrvatskih branitelja) u vlasništvu Grada Ivanić-Grada u kojima su smještena upravna tijela Grada Ivanić-Grada, udruge, političke stranke i trgovačka društva, a usluge koje su se obavljali su:

- dnevno čišćenje uredskih i zajedničkih prostora, iznošenje otpada;

- nabava potrošnih higijenskih potrepština i sredstava za čišćenje (toalet papir, papirnati ručnici, osvježivači prostora, sredstva za čišćenje i sl.);

- tekuće održavanje objekata i sitni popravci (žarulje, osigurači, stakla na prozorima, kvake, slavine, dimnjačarske usluge i slično);

- čišćenje prilaza zgradi i uklanjanje otpada i

- čišćenje snijega i posipavanje solju prilaza objektima

* održavanje SP ''Zelenjak'' obuhvaća:

- čišćenje objekta na SP ''Zelenjak'' (svlačionice, kuglana, sanitarni čvor, zajedničke prostorije) i iznošenje otpada;

- nabava potrošnih higijenskih potrepština i sredstava za čišćenje (toalet papir, papirnati ručnici, osvježivači prostora, sredstva za čišćenje i sl.);

- tekuće održavanje objekata i sitni popravci (žarulje, osigurači, stakla na prozorima, kvake, slavine, dimnjačarske usluge i sl.);

- čišćenje prilaza zgradi na SP Zelenjak i uklanjanje otpada;

- čišćenje snijega i posipavanje solju prilaza objektu;

- priprema sportskih terena za odigravanje utakmica (izvlačenje crta na igralištima, postava i uklanjanje mreža, zastavica, omogućavanje korištenja el. energije i sl.);

- zalijevanje igrališta, održavanje travnjaka (prihrana, prskanje, valjanje i sl.).

Obavljanje navedenih usluga obavljaju se radnim danom te danima vikenda kada se odvijaju natjecanja i treninzi.

* Usluge koje društvo obavlja prilikom organizacija raznih manifestacija (dan grada, obrtnički sajam, Bučijada, Kundekovi dani, razni koncerti, festival igračaka su sljedeće:
* organiziranje prometa, zatvaranje prometa
* doprema i postava vlastitih štandova i sličnih naprava
* dodatno pojačano čišćenje javnih prostora prije i nakon završetka manifestacije
* osiguranje mobilnih wc kabina
* osiguranja po potrebi i sl.
* razni dovozi, odvozi i sl. za potrebe manifestacija

Navedene usluge su se obavljale prema potrebama naručitelja Grada prvenstveno vikendima i praznicima kada se održavaju manifestacije i zabavni sadržaji na području Grada Ivanić-Grada.

Usluge koje je društvo obavljalo prigodom održavanja sjednica Gradskog vijeća, vjenčanja i sl. događaja su sljedeće:

* priprema prostora, slaganje stolova i stolnjaka, postavljanja mikrofona is sl.
* dodatno čišćenje i osvježavanje prostora

Obavljanja usluga za potrebe Gradskog vijeća su radnim danom, a vjenčanja subotama.

* Komunalni centar Ivanić-Grad d.o.o. i Općina Kloštar Ivanić sklopili su ugovor o obavljanju komunalnih djelatnosti „Održavanje javnih i javnih zelenih površina“ na području Općine Kloštar Ivanić u 2015., 2016. i 2017. godini i to za:
* održavanje i uređenje javnih zelenih površina- (strojna košnja trave i košnja ostalih površina)
* uklanjanje suhih stabala, orezivanje i rezidba
* grabljenje lišća, utovar i odvoz

Navedeni ugovor sa Općinom Kloštar Ivanić društvo je uspješno realiziralo odnosno poslovi su obavljeni kvalitetno i u zadanim rokovima na obostrano zadovoljstvo.

* Društvo je u 2015. godini realiziralo nekoliko manjih projekata kao što su:

- izrada i popravak brojnih tucaničkih cesta, bankina i poljskih putova,

- izgradnja sanitarnog čvora u društvenom domu Lonja,

- izrada desne ograde na mjesnom groblju Caginec,

- sanacija dijela staze i sanacija dijela ograde na groblju Poljana,

- sanacija dijela staze te podrška i priprema pri izradi nadstrešnice na groblju Šarampov,

- podrška i priprema pri izradi nadstrešnice na groblju Centar,

- sanacija dijela ograde na groblju Posavski Bregi,

- čišćenje i profiliranje mnogobrojnih odvodnih kanala oborinske vode na području Grada Ivanić-Grada,

- uređenje prostora bivše muzičke škole u prostor Gradskog muzeja (i faza)

- društvo je za potrebe manifestacije Bučijada samo posadilo buče

- Caginec- Ugradnja betonskih cijevi za prijelaz na dječje igralište u parku Rudolfa Perešina i dovoz kamena

- Deanovec- Postavljanje urbane opreme (košarkaško igralište)

- Derežani - uređenje prometnog otoka

- Dubrovčak- obnova i premještaj dječjeg igrališta

- Graberje Ivanićko - izrada cijevnog propusta

- Breška Greda - izrada cijevnog propusta, Izgradnja spojne ceste Breška Greda- Opatinec

- Jalševec Breški - izrada cijevnih propusta – 4 kom

- Lepšić - izrada cijevnog propusta – 4 kom

- Opatinec- ograđivanje dječjeg igrališta, izgradnja spojne ceste Breška Greda– Opatinec

- Tarno - izgradnja spojna cesta Tarno – Tedrovec – 975 m¹, obnova i ograđivanje dječjeg igrališta,

- Prerovec - ograđivanje dječjeg igrališta

- Prečno - izrada kanalizacijskog otvora na cesti

- MO Šarampov donji - izgradnja dječjeg igrališta od strane KCIG d.o.o. za djecu s posebnim potrebama, obnova kapelice

- MO Poljana - popravak kompletnih elektroinstalacija na društvenom domu, uklanjanje gnijezda rode koje je ugrožavalo sigurnost ljudi i dr. imovine te postava osnove za drugo gnijezdo

- Trebovec - proširenje mreže javne rasvjete

- MO Lonja - uređenje sanitarnog čvora, ređenje informatičke sobe

- Posavski Bregi - uređenje okoliša oko crkve, rušenje stropa pred ulaza i izrada novog visećeg stropa na društvenom domu, postavljanje elektroinstalacija i svjetiljki, pripremni radovi za izradu temelja za dvoranu, izrada elemenata za dječji vrtić

* U 2015. godini je odrađeno cca 180 radnih zadataka prema nalozima komunalnog redara.
* Uz obavljanje naloga, društvo je odradilo poslove prema narudžbama fizičkih i pravnih osoba
* Učestale su oštećenja od strane vandala na stupovima javne rasvjete u parku, na kućicama autobusnih stajališta, na urbanoj opremi (klupama i koševima za smeće), prometnim znakovima i drugim stvarima na javnim površinama.

Jedan dio se uspije sanirati iz polica osiguranja i vlastitih prihoda dok se veći dio sanira iz proračuna Grada.

Također su učestale krađe i oštećenja na grobljima prije svega cvjetnih aranžmana i drugih ukrasnih predmeta. Predmetna događanja prijavljuju se nadležnoj policijskoj postaji.

* Društvo se aktivno uključivalo kroz pripremu i provedbu svih manifestacija u Gradu Ivanić-Gradu kao što su Dani Grada, Bučijada, Božićni sajam, Obrtnički sajam, Fišijada, Dani kretanja, Memorijal Stjepana Grgca, Kundekovi dani, Fašnik-maškare, razni koncerti i dr. događanja. te je bilo učesnik akcije ''zelena čistka''.
* Gradsko vijeće Grada Ivanić-Grada dalo suglasnost da se odvajanje s preuzimanjem sukladno odredbama Zakona o trgovačkim društvima (Narodne novine, broj 111/93, 34/99, 52/00, 118/03, 107/07, 146/08, 137/09, 125/11, 111/12, 144/12 i 68/13) izvrši na način da se na trgovačko društvo Odvodnja Ivanić-Grad d.o.o. prenese dio imovine trgovačkog društva Komunalni centar Ivanić-Grad d.o.o. odnosno komunalne vodne građevine za javnu odvodnju, a na društvo Vodoopskrba i odvodnja Ivanić-Grad d.o.o. dio imovine trgovačkog društva Komunalni centar Ivanić-Grad d.o.o. i to komunalne vodne građevine za javnu vodoopskrbu.

U tu svrhu uprava Komunalnog centra Ivanić-Grad d.o.o. (Društvo koje se dijeli) poduzela je sve aktivnosti i pripremne radnje potrebne za provedbu podjele društva Komunalni centar Ivanić-Grad d.o.o. i to odvajanjem s preuzimanjem.

Društvo je dobilo rješenje od 16.04.2015. s Trgovačkog suda u Zagrebu o statusnoj promjeni pri čemu je navedeno da:

Odlukom skupštine društva Komunalni centar Ivanić-Grad d.o.o. koje je upisano u sudski registar Trgovačkog suda u Zagrebu pod MBS:080719014 i OIB: 77038075724 od 13.02.2015. godine Društvo se dijeli te se prenosi više dijelova imovine društva koje se dijeli i koje ne prestaje, na društvo preuzimatelja ODVODNJA IVANIĆ-GRAD d.o.o. za usluge Ivanić-Grad, Moslavačka 13, koje je upisano u sudski registar Trgovačkog suda u Zagrebu pod MBS: 080888431, OIB: 0023938762.

* Komunalni centar Ivanić-Grad d.o.o. je od ožujka 2014. g. (nakon prestanka koncesije) obavljao dimnjačarske poslove na području Grada Ivanić-Grada sukladno Odluci o načinu obavljanja dimnjačarskih poslova na području Grada Ivanić-Grada koja je donesena na temelju odredaba Zakona o komunalnom gospodarstvu (Narodne novine 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 178/04, 38/09, 79/09, 153/09, 49/11, 84/11, 90/11 i 144/12) i članka 32. Statuta Grada Ivanić-Grada (Službeni glasnik, broj 07/09 i 02/13).

Svi dimnjačari imaju dugogodišnje radno iskustvo, a Komunalni centar Ivanić-Grad d.o.o. raspolaže sa svom potrebnom opremom, instrumentima, alatom i vozilom za kvalitetno i trajno obavljanje dimnjačarskih poslova.

Tijekom 2015. godine dimnjačarske poslove obavljala su tri dimnjačara budući je krajem godine s jednim radnikom raskinut ugovor o radu, odnosno između dimnjačara i društva sa 31.12.2014. g. potpisan je Redoviti otkaz ugovora o radu.

* Komunalni centar Ivanić-Grad d.o.o. je obavljalo poslove čišćenja snijega na gradskim ulicama i nerazvrstanim cestama na području Grada Ivanić-Grada prema Izvedbenom programu zimske službe.

Operativnim planom definirano je obavljanje čišćenja snijega i posipavanja solju i mješavinom soli i sipine kolnika na gradskim ulicama i nerazvrstanim cestama na području Grada Ivanić-Grada.

Izvedbenim programom zimske službe utvrđena je optimalna i funkcionalna organizacija zimskog održavanja gradskih ulica i nerazvrstanih cesta na području Grada Ivanić-Grada prema utvrđenim prioritetima odnosno redoslijedom čišćenja ulica i nerazvrstanih cesta.

Izvedbeni program je sačinjen na pretpostavkama prosječne zime, a predviđa angažiranje potrebnog broja strojeva, ljudi i materijala po stupnjevima djelovanja i dionicama, a prema vremenskim uvjetima u vrijeme djelovanja zimske službe.

Operativni plan se veže na plan zimskog održavanja cesta izrađen od Državne uprave za ceste Zagreb i Županijske uprave za ceste Zagreb, a na području Grada Ivanić-Grada.

Izvedbeni program prvenstveno pretpostavlja vezu vitalnih službi i centara na području Grada (zgrada suda, Dom zdravlja, MUP, CCZ, pošta, škole i drugih javnih službi, mjesta opskrbe i sl.) na sistem državnih i županijskih cesta.

Također se prema utvrđenim prioritetima čiste i ostale ulice i nerazvrstane ceste radi normalnog odvijanja prometa.

Područje Grada Ivanić-Grada za potrebe zimske službe podijeljeno je u 4 sektora i to:

Sektor I

područje naselja Ivanić-Grad ukupna dužina prometnica 50,351 km

Sektor II

područje naselja Šumečani, Graberje Ivanićko, Deanovec, Derežani, Caginec i dio Ivanić-Grada bivše naselje Šarampov donji ukupne dužine prometnica 41,114 km,

Sektor III – samostalno je odradio Komunalni centar Ivanić-Grad d.o.o.

područje naselja Lijevi Dubrovčak, Posavski Bregi, Prečno, Prerovec, Topolje, Opatinec, Lepšić, Tarno ukupne dužine prometnica 18,215 km,

Sektor IV

područje naselja Greda Breška, Šemovec Breški, Trebovec, Zaklepica, Zelina Breška, ukupne dužine prometnica 9,800 km

Čišćenje ulica započinje odlukom voditelja zimske službe, a na čije je mjesto imenovan voditelj sektora održavanja Ivan Antolić.

Zimska služba odrađena je sukladno zakonskim propisima i bez nastanka šteta prema trećim osobama.

Direktor:

Mario Mikulić ing. građ.